Fenomenet som visstnok kalles «hjelming», skal blant annet ha foregått blant elever ved Teigar ungdomsskole i høst.

Kjenner til det

Rektor ved Teigar, Mona Wærland, bekrefter at hun kjenner til at dette har skjedd blant skolens elever.

– Jeg kjenner til begrepet hjelming. Det foregikk blant en guttegjeng på skolen i høst.

Episodene skal ha skjedd på skolens område, også i skoletiden.

– Da vi oppdaget at dette foregikk, tok vi raskt tak i saken.

Blant annet skal politiet og helsesøster har vært koblet inn i saken.

LES OGSÅ: Elever røykte hasj i friminuttet

– Ydmykende

Men akkurat hvordan dette fenomenet har oppstått, og om dette er noe som også skjer i andre ungdomsmiljøer, er usikkert.

– Noen av dem som er med på det, blir utsatt for det samme selv. Det er guttestreker som de kanskje ikke helt forstår konsekvensene av, mener en forelder tb.no har snakket med.

– For enkelte kan det føles som mobbing. Det er jo ydmykende.

Det var på et foreldremøte for elever fra Føynland skole som skal begynne på Teigar ungdomsskole til høsten, at denne saken ble tatt opp.

Rektor understreker at dette nå er ryddet opp i.

– Vi er helt ferdige med saken, sier hun.